2 โบรกฯเล็ง 8 หุ้นเสี่ยงติด Cash Balance เริ่ม 19 ก.ค.นี้
นักวิเคราะห์คาดการณ์ 8 หุ้นเป็นหลักทรัพย์ที่จะเข้าข่าย Turnover List รอบสัปดาห์นี้ มีโอกาสใช้เกณฑ์ Cash Balance เริ่มวันที่ 19 ก.ค.64
16 ก.ค. 2564

ผู้สื่อข่าวรายงานว่า บล.ฟิลลิป (ประเทศไทย) และ บล.ทิสโก้ คาดว่า บริษัท ซีเฟรชอินดัสตรี จำกัด (มหาชน) หรือ CFRESH, บริษัท เชียงใหม่รามธุรกิจการแพทย์ จำกัด (มหาชน) หรือ CMR, บริษัท โพสโค-ไทยน๊อคซ์ จำกัด (มหาชน) หรือ INOX, บริษัท มีนาทรานสปอร์ต จำกัด (มหาชน) หรือ MENA, บริษัท พริ้นซิเพิล แคปิตอล จำกัด (มหาชน) หรือ PRINC, บริษัท เอสซีไอ อีเลคตริค จำกัด (มหาชน) หรือ SCI, บริษัท ศรีไทยซุปเปอร์แวร์ จำกัด (มหาชน) หรือ SITHAI และ บริษัท ลีโอ โกลบอล โลจิสติกส์ จำกัด (มหาชน) หรือ LEO เป็นหลักทรัพย์ที่จะเข้าข่าย Turnover List สัปดาห์สิ้นสุด 15 กรกฎาคม 2564
โดยมีโอกาสใช้เกณฑ์ให้สมาชิกต้องดำเนินการให้ลูกค้าวางเงินสดไว้ล่วงหน้ากับสมาชิกเต็มจำนวนที่จะซื้อ (Cash Balance) โดยคาดว่าจะเริ่มวันที่ 19 กรกฎาคม 2564